CELEX: C2005/315/25
Language: lt
Date: 2005-12-10 00:00:00
Title: Byla T-359/05  2005 m. rugsėjo 26 d.  pareikštas ieškinys byloje Frankin ir kt. prieš Europos Bendrijų Komisiją

10.12.2005   
            
            
               LT
            
            
               Europos Sąjungos oficialusis leidinys
            
            
               C 315/13
            
         2005 m. rugsėjo 26 d. pareikštas ieškinys byloje Frankin ir kt. prieš Europos Bendrijų Komisiją
   (Byla T-359/05)
   (2005/C 315/25)
   Proceso kalba: prancūzų
   Šalys
   
      Ieškovai: Jacques Frankin (Sorée, Belgija) ir kiti, atstovaujami advokatų G. Bounéou ir F. Frabetti
   
      Atsakovė: Europos Bendrijų Komisija
   Ieškovų reikalavimai
   
               —
            
            
               panaikinti tariamą sprendimą nesuteikti pagalbos pagal Pareigūnų tarnybos nuostatų 24 straipsnį;
            
         
               —
            
            
               įpareigoti Komisiją solidariai atlyginti ieškovų dėl to patirtą žalą;
            
         
               —
            
            
               priteisti iš Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Ieškovai, kurie visi yra Komisijos pareigūnai arba tarnautojai, paprašė perduoti Belgijoje įgytas jų teises į pensiją į Bendrijos sistemą pagal 1991 m. Belgijoje priimtą įstatymą. 2003 m. Belgija priėmė kitą įstatymą, kuris, ieškovų teigimu, numato palankesnes tokios rūšies teisių perdavimo sąlygas. Tačiau ieškovai, kurių atžvilgiu jau buvo pradėta teisių į pensiją perdavimo procedūra, negalėjo pasinaudoti 2003 m. įstatymo nuostatomis.
   2004 m. gruodžio 9 d. įvykus informaciniam susirinkimui, ieškovai sužinojo, kad Komisija neketina padėti šiems pareigūnams ir laikiniesiems tarnautojams siekiant teisių į pensiją perdavimo jiems palankesnėmis sąlygomis.
   Savo ieškiniais jie ginčija šį Komisijos sprendimą, kurį laiko atsisakymu suteikti pagalbą pažeidžiant Pareigūnų tarnybos nuostatų 24 straipsnį. Be šio straipsnio, pagrįsdami savo ieškinius, ieškovai nurodo nediskriminavimo principo, savavališkų veiksmų draudimo, pareigos motyvuoti, teisėtų lūkesčių, „patere legem quam ipse fecisti“ taisyklės pažeidimu ir piktnaudžiavimu įgaliojimais.